Bɔ́n bə́ Amram: Áron bân Mósɛs. Áron a ngátɔ̂ban ású ésíé yā ḿfūfúb étɔbɔgɔ, nyémēn ai bɔ́n bóé, á ńnomó etɔá, nə́ bə́ kad və́ álabínda á mís mə́ Ńtondôbə nə́ bə́ sye ai nə́ bə́ kad kúb ńtōtōmaamaa a dzwé díe á ńtīē kɔ́m. 14Mósɛs a ngábə́ mod Zambá; bɔ́n bóé bə́ ngáláŋaban êbəgá Lévi. 15Bɔ́n bə́ Mósɛs: Gershom bân Eliézer. 16Mɔ́n Gershom: Shevuel, ǹdzóe. 17Mɔ́n Eliézer: Rehavya, ǹdzóe; Eliézer a ndzí kig byé bɔ́n bə̄fə́ hədá bɔ́n bə́ Rehavya ḿbɔ̄ bə́ ngábə́ éyə̄gan ábuí. 18Mɔ́n Yisehar: Shelomit, ǹdzóe. 19Bɔ́n bə́ Hébron: Yeriyahu ǹtól, Amarya a tsâg, Yahaziel ényɔ́ lála ai Yekaméam ényɔ́ nyina. 20Bɔ́n bə́ Uziel: Mika ǹtól ai Yishiya ényɔ́ bɛ̄ɛ. 21Bɔ́n bə́ Merari: Mahli bân Mushi. Bɔ́n bə́ Mahli: Eléazar bân Kish. 22Eléazar a ngáwú təge byé fám, hə biníngá ndɔ́ bɔ́n bə́ Kish, bəndóm bábán, ḿbɔ̄ bə́ nganɔŋ bɔ́ anə́ bīníngá bábán.